PRIJEDLOG

Na osnovu člana 2. i 8. Zakona o principima lokalne samouprave u Federaciji Bosne i Hercegovine ("Službene novine FBiH" broj 49/06, 51/09), člana 32. Statuta Općine Velika Kladuša („Službeni glasnik Općine Velika Kladuša“, broj: 12/11), Općinsko vijeće Općine Velika Kladuša na svojoj \_\_\_\_sjednici održanoj dana \_\_\_\_\_\_ godine donijelo je

**ODLUKU**

**o naknadama za izdavanje izvoda iz Adresnog registra**

Član 1.

Ovom Odlukom utvrđuje se visina naknade za izdavanje izvoda iz Adresnog registra.

Član 2.

Naknada za izdavanje izvoda iz člana 1. ove Odluke plaća se kako slijedi:

* Potvrda o kućnom broju za jedan objekat - 8,00 KM,
* Popis naselja, ulica i trgova po jedinici lokalne samouprave ili naseljenom mjestu za jedno naselje, ulicu ili trg – 10,00 KM + 0,30 KM po ulici,
* Popis kućnih brojeva po naseljima, ulicama iI trgovima ili po naseljenom mjestu po kućnom broju - 10,00 KM + 0,10 KM po broju,
* Statistika jedinice lokalne samouprave (naseljeno mjesto/naselje, ulica, trg/kućni broj) po kućnom broju - 10,00 KM + 0,10 KM po broju,
* Rješenje o promjeni naziva ulice/trga po jednoj ulici/trgu - 5,00 KM**,**
* popis naseljenih mjesta na području jedinice lokalne samouprave po jednom popisu – 30,00 KM.

Član 3.

Od plaćanja naknade su oslobođeni državni organi.

Član 4.

Naknada iz člana 2. uplaćuje se u korist budžeta Općine Velika Kladuša, a uplaćena sredstva će se koristiti za održavanje Adresnog registra.

Član 5.

Ova Odluka stupa na snagu 8 dana od dana objavljivanja u Službenom glasniku Općine Velika Kladuša.

Obrađivač: Predlagač:

Služba za prostorno uređenje, Općinski načelnik

imovinsko-pravne i geodetske poslove

Obrazloženje

Pravni osnov za donošenje Odluke o naknadama za izdavanje izvoda iz Adresnog registra sadržan je u odredbama člana 2, 8. i 13. Zakona o principima lokalne samouprave u Federaciji Bosne i Hercegovine ("Službene novine FBiH" broj 49/06, 51/09).

Općinsko vijeće Općine Velika Kladuša je dana 29.4.2021. godine usvojilo Odluku o određivanju naziva naselja, trga i ulica u Velikoj Kladuši („Službeni glasnik Općine Velika Kladuša“, broj 6/21), čime se stvorene pretpostavke za potpunu realizaciju projekta uspostave adresnog registra.

U procesu donošenje navedene Odluke, od usvajanja Nacrta, kroz postupak javne rasprave i u konačnici prilikom razmatranja i usvjanja Prijedloga Odluke višestruko su naglašavane prednosti i načini upotrebe podazaka dobivenih kroz uspostavu adresnog registra, počevši od korištenja navigacijskih uređaja pa do preciznijeg, bržeg i efikasnijeg rada zdravstvenih, policijskih, sudskih, vatrogasnih i komunalnih službi. Upravo zbog svih navedenih karakteristika registra, veoma je značajno njegovo ažuriranje u pogledu promjena koje će na terenu nastati nakon početne uspostave i implementacije projekta.

Administrativne usluge koje se ogledaju u izdavanju rješenja i prateće dokumentacije prilikom uspostave adresnog registra će biti besplatna za sve korisnike. Međutim, dalje korištenje podataka Adresnog registra podlijegat će plaćanju naknade, koja se definiše predmetnom Odlukom, a u skladu sa nadležnostima jedinice lokalne samuprave, koje propizilaze iz navedenih članova Zakona o principima lokalne samouprave u Federaciji Bosne i Hercegovine. Uplaćena sredstva će se koristit upravo za spomenuto održavanje Adresnog registra.

Obrađivač:

Služba za prostorno uređenje,

imovinsko-pravne i geodetske poslove